27 Nem si Jesus,
kimowan cha Chontog na Olivas.
Idi gwa-gwa tho,
bimowas mowan chiwa timplo.
Emiin a toon gwared man,
biyo-ngolan chen timokkong si Jesus et intoroan to ira.
Sema iren mamaistoro na dinteg tan sema iren Pharisees,
mimothok iren engitahin na biin siyokalan chen naenarog na nat imbaliy to.
Inpaakgwat ched sangoanan na chakel a too.
Et kigwan ched Jesus i “Maistoro,
siyokalan mi ja biin naenarog na nat imbaliy to.
Kigwan tod ma dinteg Moses i sema biin inges to jay,
medtog ingkathod metiy.
Ngoy konen mo?”
Kigwan cha man tep piyan chen saolen si Jesus say osalen cha ma songbat ton pengicharoman ched si-katho.
Nem si Jesus,
jimekok et insolat toy kalomot tod pithek.
Idi nainbaga-bagaan cha,
imakgwat si Jesus a kigwan to i “Angken siyen tood si-kayon nagwariy basol to,
si-kathoy medebas a mentog niwa bii.”
Et jimekok mowan a iyansolat cha pithek.
Idi inki-ngelan chiy kigwan Jesus,
sansa-ki iren bimetik a iyanchogid ma kaamaan.
Et ebay-anan bengat si Jesus tan sema biin man-ak-akgwat cha sangoanan to.
Et imakgwat si Jesus a kigwan tod ma bii i “To la ira i?
Nagwariy ebay-anan a menosed si-kam?”
Insongbat niwa bii i “Nagwara,
Afo.”
Et kigwan Jesus i “Nat chosaen taha ngo.
Taha wa,
nem enog i basol mowan.”]